Søren Christian Hansen

Søren Christian Hansen (1945-1993) var en dansk dramatiker og tekstforfatter.

debuterede i 1977 som dramatiker i DR’s Radioteater og skrev både teaterstykker, radio- og tv-dramatik, historiske egnsspil, revy- og kabarettekster og fik halvanden måned før sin død udgivet sin første roman. Bl.a. skrev han i 1983 en radiospilserie på 10 afsnit om livet på landet, Ved Jorden at Blive, som han i 1984 fik udgivet i bogform. Han blev tildelt Dansk Blindesamfunds radiospilpris for mammutværket, der levendegjorde den omskiftelige periode i nyere dansk historie fra 1956-1981. I værket skildrede han de ændringer i livsførelse og selvopfattelse, som i princippet ramte alle landboere i anden halvdel af det 20. århundrede. Med et imponerende overblik og tilsvarende fornemmelse i historiefortællingen og personfremstillingen, gav han et af de første originale bud på det, i 80’erne, uopdyrkede materiale om landsbysamfundenes transformation. Samme tema var udgangspunktet for tv-serien Begær, Lighed og Broderskab (1990) samt romanen, Rejsen til Den bestøvlede Kat (1993). I perioden 1983 til 1993 var han bestyrelsesmedlem i Danske Dramatikeres Forbund.

Søren Christian Hansen var gift med Ester Bach, lærer i sprog og musik, og far til diplomat i den danske udenrigstjeneste, Jens Ole Bach Hansen og , kulturproducent og kurator i Den Sorte Diamant, Det Kongelige Bibliotek.

Han blev lærer på Silkeborg Seminarium 1964-1968.Var folkeskolelærer på Bording Skole.

 1977, Den sidste Dags Uheldige, Radioteatret, DR
 1977, Modstandsmanden, teaterstykke, Team Teatret, Herning
 1978, Dages det brødre, Radioteatret, DR
 1979, Sammenbrud, Radioteatret, DR
 1980, Ingen Følelser - Tak, Radioteatret, DR – tildelt Dansk Blindesamfunds radiospilpris
 1981, Et landmandsliv, teaterstykke, Team Teatret, Herning
 1981, Stauning er her, teaterstykke, Odense Teater, Odense
 1982, Cabaret Midt & Vest, revycabaret, Team Teatret, Herning
 1983, Ved Jorden at blive (ti afsnit) Radioteatret, DR – tildelt Dansk Blindesamfunds radiospilpris
 1984, Det er bare sådan noget der sker, radiospil, Østjyllands Radio, DR
 1984, Henry’s, teaterstykke, Svalegangen, Århus
 1984, Herude på landet, teaterstykke, skrevet i samarbejde med Knud Sørensen, Jens Smærup Sørensen, Jytte Borberg og Helga Moos
 1985, Succes ja selvfølgelig, teaterstykke, Team Teatret, Herning
 1987, Dagdrømmerbanden, teatermusical, Århus Teater
 1988, Johns ferie, radiospil, radioteatret, DR
 1988, Tror du Steen kommer, teaterstykke, Folketeatret, København
 1988, To retur, radiospil, radio Midt-og Vestjylland, DR
 1989, Foyer cabaret i Møllen, cabaret, teatergruppen Møllen, Haderslev
 1990, Mestersangeren fra Wien, TV-portræt af Bo Boye Skovhus, TV-Midt/Vest
 1990, Begær Lighed og broderskab, TV-serie, DR Drama
 1990-91, Skrev manus til diverse afsnit af DR’s tv-serie Ugeavisen
 1991, Tyrketro, TV-drama-dok, TV-Provinsenheden, DR
 1991, Bingospillet, revykomedie, Gellerupscenen
 1993, Rejsen til Den bestøvlede kat, roman, Gyldendal
 1993, tildeles kulturpris fra Landbrugets kulturfond

Herudover skrev han op gennem 80’erne og i starten af 90’erne en række egnsspil – og lokalhistoriske spil samt revy og kabarettekster til bl.a. Cirkusrevyen og diverse sommerrevyer.

 1992, At Sejle er at Leve, Opført som friluftsspil i Egernsund i juni 1992, Instrueret af Arne Aabenhus

Referencer 

Dramatikere fra Danmark